IUVENTA – Slovenský inštitút mládeže vyhlasuje výberové konanie na pozíciu externý školiteľ/školiteľka v rámci realizácie akreditovaných vzdelávacích programov, podujatí a aktivít zaoberajúcich sa vzdelávaním mladých a mládežníckych vedúcich, pracovníkov s mládežou a dobrovoľníkov pre účely zvýšenia kvality práce s mládežou.

**Charakteristika zamestnávateľa**

IUVENTA – Slovenský inštitút mládeže je štátna inštitúcia, priamo riadená Ministerstvom školstva, vedy, výskumu a športu SR. Predmetom jej činnosti je práca s mládežou mimo školy a rodiny a mládežnícka politika na Slovensku aj mimo neho. Cieľom aktivít je implementácia štátnej politiky voči deťom a mládeži. Základné oblasti aktivít IUVENTY vychádzajú z prioritných tém mládežníckej politiky: participácia mládeže na živote obce, školy, regiónu; rozvoj mládežníckeho dobrovoľníctva; výchova k ľudským právam; neformálne vzdelávanie v oblasti práce s mládežou; inklúzia – zapojenie mladých ľudí s nedostatkom príležitostí do spoločnosti.

**Miesto výkonu práce**

Územie celého Slovenska.

**Druh pracovného pomeru**

Dohoda o vykonaní práce, Dohoda o prácach vykonávaných mimo pracovného pomeru, Dohoda o brigádnickej práci študentov, ...

**Ponúkaná mzda**

Dohodou na základe odmeňovania školiteľov vyplývajúceho z metodického usmernenia v rozsahu od 11€/hod. do 13€/hod.

**Náplň práce**

* rozvíjať kompetencie pracovníkov s mládežou, mládežníckych vedúcich, mladých vedúcich a ďalších osôb pôsobiacich v oblasti práce s mládežou potrebných pre ich kvalitnú prácu prostredníctvom vzdelávacích aktivít,
* implementovať nové trendy do práce s mládežou prostredníctvom vzdelávacích aktivít,
* uplatňovať partnerský a inkluzívny prístup v práci s mládežou, princípy interkultúrnej citlivosti, dodržiavania ľudských a občianskych práv,
* analyzovať a identifikovať vzdelávacie potreby,
* definovať ciele vzdelávania**,** plánovať a projektovať vzdelávania**,**
* zostaviť obsah a štruktúru vzdelávacích programov pre mládež na základe stanovených vzdelávacích cieľov,
* pripraviť a **r**ozpracovať obsah vzdelávacích programov do scenára, vrátane výberu vhodných metód a didaktických pomôcok,
* analyzovať a vyhodnocovať riziká pri tvorbe výchovno-vzdelávacích programov,
* dôkladneviesť príslušnú dokumentáciu a agendu vzdelávacích programov,napr.prezenčné listiny, analýzy potrieb, hodnotiace dotazníky, záverečné správy a pod.
* zabezpečiť v spolupráci s regionálnymi koordinátormi organizačne a logisticky programy neformálneho vzdelávania v práci s mládežou,
* dodržiavať zásady bezpečnosti pri práci a hygiene práce,
* realizovať vzdelávania odborne, zážitkovo a neformálne,
* facilitovať proces učenia, hodnotiť a diagnostikovať vzdelávací proces,
* riešiť vzniknuté situácie na vzdelávaniach s dôrazom na prevencia konfliktov,
* poskytovať spätnú väzbu v rámci vzdelávania mládeže.

**Termín nástupu**

Priebežne od konca januára 2019 na základe realizácie vzdelávacích programov.

**Ponúkame**

* profesionálny a osobnostný rast,
* zázemie v slovenskej odbornej vzdelávacej inštitúcii,
* flexibilný pracovný čas, žiadne limity
* bezplatné školenia - nepretržitá odborná a metodická podpora,
* spolupráca a osobnostný rozvoj v oblasti práce s mládežou,
* možnosť ďalšieho vzdelávania a rozvoja,
* flexibilný kolektív otvorený novým myšlienkam
* zabezpečenie materiálnych a didaktických pomôcok,
* rôznorodosť úloh a aktivít spojených s prácou v teréne.

**Požiadavky na pozíciu externého školiteľa/školiteľky**

**VZDELANIE**

Ukončené stredoškolské vzdelanie, vysokoškolské I. alebo II. stupňa

**ZNALOSTI**

**JAZYKOVÉ**

Výborná znalosť slovenského jazyka

Výhodou je znalosť ďalšieho cudzieho jazyka

**POČÍTAČOVÉ**

Microsoft Windows – pokročilý používateľ

Internet (e-mail, www) – pokročilý používateľ

Microsoft Word – pokročilý používateľ

Microsoft Excel – pokročilý používateľ

**POŽADOVANÁ PRAX**

Prax v práci s mládežou min. 2 roky

Koordinačné/logistické/sieťovacie aktivity

**OSOBNOSTNÉ PREDPOKLADY**

* prehľad o mládežníckych organizáciách, komunitných centrách, dobrovoľníckych organizáciách, centrách voľného času, školských zariadeniach uplatňujúcich neformálne vzdelávanie;
* predchádzajúce skúsenosti v oblasti vzdelávania;
* znalosť mládežníckej politiky na národnej a európskej úrovni;
* schopnosť samostatne sa rozhodovať a riešiť krízové situácie;
* komunikatívnosť, flexibilita, zodpovednosť;
* schopnosť pracovať v tíme, organizačné schopnosti;
* skúsenosti z administratívy vzdelávacích programov;
* referencie od inštitúcií / osôb aktívnych v oblasti práce s mládežou sú výhodou.

**Informácie o výberovom konaní**

Životopis vo formáte Europassu s motivačným listom a vyplnenou prihláškou posielajte e-mailom na adresu lenka.mihalicova@iuventa.sk do 18. januára 2019. Do predmetu správy uveďte heslo "Externý školiteľ/školiteľka". Vybraní kandidáti budú následne pozvaní na výberové stretnutie.